polyglot-tagger/wikipedia-language-snippets-filtered huggingface dataset:
பன்சாலி முதலில் தனது ஹம் தில் தே சுகே சனம் படத்தைப் போலவே ஐல்வர்யா ராயுடன் சல்மான் கான் இணைந்த பாத்திரங்களை மீண்டும் செய்ய விரும்பினார், ஆனால் அவர்கள் பிரிந்த பிறகு அவர்களை ஒன்றாக இணைக்க முடியவில்லை. கான் தனது அப்போதைய காதலி கத்ரீனா கைஃப்பை மஸ்தானியின் பாத்திரத்திற்காக பரிந்துரைக்க முயன்றார். ஆனால் பலனளிக்கவில்லை. படம் இறுதியாக 2003 இல் அறிவிக்கப்பட்டபோது, பன்சாலி கான் மற்றும் கரீனா கபூர் நடிப்பதாக அறிவித்தார். ராணி முகர்ஜி பாஜி ராவின் முதல் மனைவி காஷிபாயாக நடித்தார். இருப்பினும், கான் மற்றும் கபூர் ஆகியோர் மற்ற படங்களில் கையெழுத்திட்டபோது இந்த யோசனை கைவிடப்பட்டது. அவர்களின் ஜோடியை அறிவித்த முதல் இயக்குனராக பன்சாலி விரும்பினார். எனவே, படம் நிறுத்தப்பட்டது. பிறகு பன்சாலி மற்ற படங்களை இயக்கினார்.
பாஜிராவ் மஸ்தானி சஞ்சய் லீலா பன்சாலி இயக்கிய 2015 இந்திய காவிய வரலாற்று காதல் படம். இப்படத்திற்கான இசையையும் அமைத்தார். இந்த படத்தை பன்சாலி மற்றும் ஈரோஸ் இன்டர்நேஷனலின் கிஷோர் லுல்லா ஆகியோர் இணைந்து தயாரித்தனர்; இதில் ரன்வீர் சிங், தீபிகா படுகோன் மற்றும் பிரியங்கா சோப்ரா ஆகியோர் நடித்தனர். துணை நடிகர்களில் தன்வி அஸ்மி, வைபவ் தத்வாவாடி மற்றும் மிலிந்த் சோமன் ஆகியோர் அடங்குவர் . அடிப்படையில் மராத்தி மொழியில் நாகநாத் எழுதிய ராவு என்னும் புதினத்தை அடிப்படையாகக் கொண்டு இப்படத்தின் திரைக்கதை எழுதப்பட்டது. மராட்டிய பேஷ்வா பாஜிராவ் மற்றும் அவரது இரண்டாவது மனைவி, மஸ்தானி இடையிலான நிகழ்வுகளை இப்படம் காட்டுகிறது.
படப்பிடிப்பு தொடங்குவதற்கு முன்பு அனைத்து நடிகர்களும் பயிற்சி பெற வேண்டியிருந்தது; சிங் மற்றும் படுகோனே வாள் சண்டை, குதிரை சவாரி மற்றும் பண்டைய இந்திய தற்காப்புக் கலை களரிப்பயிற்று ஆகியவற்றைக் கற்றுக்கொண்டனர். சிங் மராத்தியைக் கற்றுக் கொள்ளவும், தலையை மொட்டையடிக்கவும் வேண்டியிருந்தது, அதேசமயம் படுகோனே கதக் நடனப் பாடங்களை எடுக்க வேண்டியிருந்தது. காஷிபாய் வேடத்திற்கான தயாரிப்பில், சோப்ரா உச்சரிப்பை முழுமையாக்குவதற்காக பேஷ்வாக்கள் ஆட்சி காலத்தில் பேஷ்வாய் மராத்தி பேச்சுவழக்கில் 15 நாட்கள் மொழி பயிற்சி பெற்றார். அஸ்மி தனது பாத்திரத்திற்காக தலையை முழுவதுமாக மொட்டையடித்துக்கொண்டார்.
வெளிப்புற படப்பிடிப்பு பிப்ரவரி 2015 இல் ஜெய்ப்பூரில் உள்ள அமர் கோட்டையில் தொடங்கியது. கூட்டக் காட்சிகளும் அங்கு படமாக்கப்பட்டன. ஒரு அதிரடி காட்சியை படமாக்கும்போது சிங் குதிரையிலிருந்து விழுந்து மருத்துவமனைக்கு கொண்டு செல்லப்பட்டார்; அவர் பலத்த காயமடையவில்லை. இருப்பினும், மே 2015 இல், அவரது தோள்பட்டையில் காயம் ஏற்பட்டது. அதற்கு அறுவை சிகிச்சை தேவைப்பட்டது; அவர் இரண்டு மாத இடைவெளிக்குப் பிறகு மீண்டும் படப்பிடிப்பு தொடங்கினார்.
அனாரி 1993 ஆம் ஆண்டு இந்தி திரைப்படமாகும். இப்படம் சுரேஷ் புரோடக்சன்ஸ் நிறுவனத்தின் கீழ் டீ ராமநாயுடுவால் தயாரித்து வெளியிடப்பட்டது. இத்திரைப்படத்தை இயக்கியவர் கே. முரளி மோகன ராவ் ஆவார். இந்த படம் 1991 ஆம் ஆண்டு வெளிவந்த தமிழ் திரைப்படமான சின்னத்தம்பியின் மறுஆக்கம் ஆகும். இத்திரைப்படத்தில் வெங்கடேஷ் கரிஷ்மா கபூருடன் இணைந்து நடித்துள்ளார். ஆனந்த்-மிலிந்த் என்ற இசை அமைப்பாளர் இத்திரைப்படத்திற்கு இசை அமைத்துள்ளார்.
முகலாய வகை தோட்டங்களின் சமீபத்திய வரலாறு மற்றும் வளர்ச்சி பேரரசர் ஜஹாங்கிருக்கு வரவு வைக்கப்பட்டுள்ள நிலையில், தோட்டத்தின் பண்டைய வரலாற்றை 2 ஆம் நூற்றாண்டில் இரண்டாம் பிரவர்சேனாவின் காலத்தில் கட்டப்பட்டதை காணலாம். இரண்டாம் பிரவர்சேனா சிறீநகர் நகரத்தை நிறுவி கி.பி 79 முதல் கி.பி 139 வரை காஷ்மீரில் ஆட்சி செய்தார். தால் ஏரியின் வடகிழக்கு மூலையில் தங்குவதற்காக ஒரு கட்டிடம் கட்டிய அவர் அதற்கு சாலிமார் என்று பெயரிட்டிருந்தார்.
சமசுகிருதத்தில் சாலிமார் என்ற சொல்லுக்கு 'அன்பின் தங்குமிடம்' என்று பொருள். மன்னர், கர்வான் என்ற இடத்தில் சுகர்மா சுவாமி என்ற ஒரு உள்ளூர் துறவிக்காக, இந்த கட்டிடத்தைக் கட்டினார். பல ஆண்டுகளான இந்தக் கட்டிடம் இடிந்து விழுந்தது. பின்னர் அதை கண்டுபிடிக்க முடியவில்லை. இருப்பினும், அந்த இடத்தின் பெயர் சாலிமார் என்ற நிலைத்து விட்டது.
இங்குதான் பேரரசர் ஜஹாங்கீர் தனது புகழ்பெற்ற சாலிமார் தோட்டம் என்ற தனது கனவுத் திட்டத்தை உருவாக்கி ராணியைப் பிரியப்படுத்தினார்.அவர் 1619 இல் பண்டைய தோட்டத்தை ஒரு அரச தோட்டமாக விரிவுபடுத்தி அதை 'பரா பக்ச்' என்று அழைத்தார். அவர் தனது மனைவி நூர் ஜஹானுக்காக இதை கட்டினார். 1630 ஆம் ஆண்டில், பேரரசர் ஷாஜகானின் உத்தரவின் பேரில், காஷ்மீர் ஆளுநர் ஜாபர் கான் இதை விரிவு படுத்தினார். அதற்கு அவர் ‘பையஸ் பக்ச்’ என்று பெயரிட்டார். பின்னர் அது மாகாணத்தின் சீக்கிய ஆளுநர்களுக்கு மகிழ்ச்சிக்கான இடமாக மாறியது.
சாலிமார் தோட்டம் ஜம்மு காஷ்மீரின் சிறீநகரில் உள்ள ஒரு முகலாயத் தோட்டமாகும். இது தால் ஏரியின் வடகிழக்கில் ஒரு கால்வாய் வழியாக இணைக்கப்பட்டுள்ளது. இது சாலிமார் பாக், பரா பக்ச், மற்றும் பையஸ் பக்ச் என்ற மற்ற பெயர்களிலும் அழைக்கப்படுகிறது. அருகிலுள்ள மற்ற பிரபலமான தோட்டம் நிசாத் தோட்டம் என்பதாகும். 1619 ஆம் ஆண்டில் முகலாய பேரரசர் ஜஹாங்கிர் தனது மனைவி நூர் ஜஹானுக்காக இந்த தோட்டத்தைக் கட்டினார். இத்தோட்டம் முகலாய தோட்டக்கலையின் மையமாக கருதப்படுகிறது. இது இப்போது ஒரு பொது பூங்காவாக உள்ளது. இது "சிறீநகரின் கிரீடம்" என்றும் அழைக்கப்படுகிறது.
மகாராஜா ரஞ்சித் சிங்கின் ஆட்சியின் போது, இங்குள்ள பளிங்கு அரண்மனை ஐரோப்பிய பார்வையாளர்களுக்கு விருந்தினர் மாளிகையாக இருந்தது. மகாராஜா ஹரி சிங்கின் ஆட்சியில் இந்த வளாகத்தின் மின்மயமாக்கம் செய்யப்பட்டது. இவ்வாறு, பல ஆண்டுகளாக, தோட்டம் பல ஆட்சியாளர்களால் விரிவாக்கப்பட்டு மேம்படுத்தப்பட்டு வெவ்வேறு பெயர்களால் அழைக்கப்பட்டு வந்துள்ளது. ஆனால் 'சாலிமார் தோட்டம்' என்ற மிகவும் பிரபலமான பெயர் இன்றுவரை தொடர்கிறது.
பங்கஜ் சிங் ஒரு இந்திய துடுப்பாட்ட வீரர் ஆவார் . டிசம்பர் 2018 இல், ரஞ்சி டிராபியில் 400 விக்கெட்டுகளை வீழ்த்திய முதல் வேகப் பந்துவீச்சாளர் எனும் சாதனை படைத்தார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி வருகிறார். மேலும் இவர் 2004 ஆம் ஆண்டில் முதல் தரத் துடுப்பாட்டப் போட்டிகளிலும், 2006 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2014 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 117 முதல் தரத் துடுப்பாட்டப் போட்டிகளில் விளையாடி 1513 ஓட்டங்களையும் , 76 பட்டியல் அ துடுப்பாட்டப் போட்டிகளில் விளையாடி 447 ஓட்டங்களையும் ,1 ஒருநாள் துடுப்பாட்டப் போட்டிகளில் விளையாடியு 3 ஓட்டங்களையும் எடுத்துள்ளார்.
அவர் இந்தியன் பிரீமியர் லீக்கில் ராஜஸ்தான் ராயல்ஸ் அணிக்காக விளையாடுகிறார். 2006 ஆம் ஆண்டில் ராஜஸ்தானை ரஞ்சி பிளேட் லீக் தொடரில் பிரநிதித்துவப்படுத்தினார். அந்தத் தொடரின் இறுதியில் மொத்தமாக 21 இழப்புகளை 20.95 என்ற கணக்கில் எடுத்தார். தென் ஆப்ரிக்கா ஆ அணிக்கு எதிரான போட்டிக்காக ஆஸ்திரேலியாவில் சுற்றுப்பயணம் செய்த இந்தியாவின் தேர்வுத் துடுப்பாட்ட அணியில் இவர் தேர்வானார். ஸ்ரீசாந்த் மற்றும் முனாஃப் படேல் ஆகியோர் காயம் காரணமாக விலகியதால் இவருக்கு வாய்ப்பு கிடைத்தது.
2017 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூலை 27, சௌதாம்ப்டனில் நடைபெற்ற தேர்வுத் துடுப்பாட்டப் போட்டியில் இங்கிலாந்துத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.
இவர் 2004 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.2004 ஆம் ஆண்டில் டெல்லி நவமபர் 25 இல் சர்வீசஸ் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இவர் விளையாடினார்.
2007 ஆம் ஆண்டில் இவர் இருபது20 போட்டியில் அறிமுகமானார். ஏப்ரல் 4 இல்ஜெய்பூரில் உத்தரப் பிரதேச துடுப்பாட்ட அணிக்கு எதிரான இருபது20 போட்டியில் இவர் உத்தரப் பிரதேச துடுப்பாட்ட அணி சார்பாக தனது முதல் போட்டியில் விளையாடினார்.
2006 ஆம் ஆண்டில் இவர் பட்டியல் அ போட்டியில் அறிமுகமானார். பெப்ரவரி 10, ஜெய்பூரில் மத்தியப் பிரதேச துடுப்பாட்ட அணிக்கு எதிரான இருபது20 போட்டியில் இவர் ராஜஸ்தான் துடுப்பாட்ட அணி சார்பாக போட்டியில் விளையாடினார்.
அவர் 2017–18 ரஞ்சி டிராபியில் ராஜஸ்தான் துடுப்பாட்ட அனிக்காக ஐந்து போட்டிகளில் விளையாடி 13 இழப்புகளைக் கைப்பற்றினார்.இதன்மூலம் அதிக இழப்புகளைக் கைபற்றிய வீரர்கள் வரிசையில் இவர் முதலிடம் பிடித்தார்.
மதுரை மாவட்டம், மேலூர் அருகிலுள்ள மேலவளவு ஊராட்சி 1996இல் பட்டியல் சாதியினருக்கு ஒதுக்கீடு செய்யப்பட்டது. ஆனால் பறையர்கள் எவரும் ஊராட்சி மன்ற தலைவர் தேர்தலில் போட்டியிடக்கூடாது என உயர் சாதியினரால் மிரட்டப்பட்டனர். இதனைத் தொடர்ந்து அக்டோபர் 09, 1996 மற்றும் திசம்பர் 28, 1996 ஆகிய தேதிகளில் தேர்தல் நடத்த முடியாத நிலைமை ஏற்பட்டு திசம்பர் 31, 1996 அன்று தேர்தல் நடைபெற்றது. இதில் முருகேசன் வெற்றி பெற்றார். மேலும் தனக்கும், தான் சார்ந்தவர்களுக்கும் பாதுகாப்பு வழங்க வேண்டும் என மாவட்ட ஆட்சியர் மற்றும் தமிழக அரசுக்கு கோரிக்கை வைத்தனர். இந்நிலையில் 1997 ஆம் ஆண்டு சூன் 30 அன்று மேலவளவு ஊராட்சித் தலைவர் முருகேசன் மற்றும் தலித் மக்கள் மாவட்ட ஆட்சியர் அலுவலகம் சென்றுவிட்டு, பேருந்தில் திரும்பும்போது படுகொலை செய்யப்பட்டனர்.
2008இல், அண்ணா பிறந்தநாளில் மூன்று பேர் நன்னடத்தைக் காரணமாக திமுக ஆட்சி காலத்தில் முன்விடுதலை செய்யப்பட்டனர். மீதமுள்ள 14 பேரில் ஒருவர் உயிரிழந்த நிலையில், எம். ஜி. ஆர் நூற்றாண்டு விழாவை முன்னிட்டு மீதமுள்ள 13 பேர் அதிமுக ஆட்சிக்காலத்தில் 2019இல் விடுதலை செய்யப்பட்டனர்.
ஊராட்சி மன்றத் தலைவர் முருகேசன், துணைத் தலைவர் மூக்கன், ராஜா, செல்லத்துரை, சேவகமூர்த்தி, பூபதி, சௌந்தரராஜன் ஆகியோர் படுகொலை செய்யப்பட்டனர். முருகேசன் தலை துண்டிக்கப்பட்டு, அரை கிலோமீட்டர் தொலைவில் உள்ள கிணற்றில் வீசி எறியப்பட்டது.
இவ்வழக்கு கிரிமினல் வழக்காக விசாரிக்கப்பட்டதே தவிர வன்கொடுமைத் தடுப்புச் சட்டத்தின் கீழ் விசாரிக்கப்படவில்லை. இவ்வழக்கின் தீர்ப்பு 26 ஜூலை, 2001 அன்று கொடுக்கப்பட்டது. அதன்படி வழக்கில் 17 பேருக்கு ஆயுள் தண்டனை விதிக்கப்பட்டது.
பதினைந்தாம் நூற்றாண்டில் வோல்கா பல்கேரியாவின் முன்னாள் பகுதிகளானவை சிதைவடைந்து கொண்டிருந்த தங்க நாடோடிக் கூட்டத்திடம் இருந்து பகுதி அளவு சுதந்திரத்தை பெற்றிருக்கலாம் என்று கருதப்படுகிறது. இந்த சமஸ்தானமானது சுயாட்சி உடையதாக இருந்தது. இதன் ஆட்சியாளர்கள் போல்கர் என்று அழைக்கப்பட்ட பல்கேரிய அரசமரபில் இருந்து வந்திருந்தனர். இந்த அரசின் ஆரம்ப நிலைமை எப்படி இருப்பினும் இதனை தோற்றுவித்தவர் உலுக் முகமது என்பதில் எந்தவித ஐயமும் இல்லை. உலுக் முகமது கான் என்ற பட்டத்தைச் சூட்டிக் கொண்டு கானரசின் அரியணை ஏறினார். 1437 அல்லது 1438 இல் உள்ளூர் உயர்குடியினர் இவருக்கு சில உதவிகளை அரியணை ஏறுவதற்கு செய்தனர். 1445 இல் போல்கர் அரசமரபில் இருந்து முகமதுவுக்கு ஆட்சி செய்யும் அதிகார மாற்றமானது முகமதுவின் மகன் மக்ஸ்முத்தால் இறுதி செய்யப்பட்டது என கூறப்படுகிறது.
கசன் கானரசு என்பது நடுக்கால தாதர் துருக்கிய அரசு ஆகும். இது 1438 முதல் 1552 வரை முந்தைய வோல்கா பல்கேரியா அரசின் பகுதிகளைக் கொண்டிருந்தது. இந்த கானரசானது சமகால தாதர்ஸ்தான், மரி எல், சுவாஷியா, மோர்டோவியா மற்றும், உட்முர்டியா மற்றும் பஷ்கோர்டோஸ்டான் ஆகியவற்றின் பகுதிகளைக் கொண்டிருந்தது. இதன் தலைநகரம் கசன் ஆகும். தங்க நாடோடிக் கூட்டத்தில் இருந்து தோன்றிய அரசுகளில் இதுவும் ஒன்றாகும். உருசியாவின் சாராட்சியால் வெல்லப்பட்டபோது இது முடிவுக்கு வந்தது.
இந்த கானரசின் வரலாறு முழுவதுமே உள்நாட்டுக் கலகங்கள் மற்றும் அரியணைக்கான போராட்டங்கள் நிறைந்ததாக இருந்துள்ளது. 115 வருடங்களில் 19 முறை கான்கள் மாற்றப்பட்டனர். மொத்தமாக 15 கான்கள் ஆட்சி செய்துள்ளனர். அதில் ஒரு சிலர் பலமுறை அரியணை ஏறி உள்ளனர். கான்கள் பெரும்பாலும் செங்கிஸ்கானின் வழித்தோன்றல்களில் இருந்தே தேர்ந்தெடுக்கப்பட்டனர். சிலநேரங்களில் குடிமகன்களே கான்களை தேர்ந்தெடுத்தனர்.
முகமது மற்றும் அவரது மகன் மக்ஸ்முத்தின் ஆட்சி காலத்தின் போது கசன் படைகள் மாஸ்கோ மற்றும் அதன் ஆட்சிக்குட்பட்ட நிலங்களை பலமுறை சூறையாடின. தனது உறவினர்களுக்கு எதிராக பெரும் நிலப்பிரபுத்துவ போர்களை நடத்திய மாஸ்கோவின் இரண்டாம் வாசிலி சுஸ்டாலுக்கு அருகில் ஒரு யுத்தத்தில் தோற்கடிக்கப்பட்டார். கசன் கானுக்கு மீட்பு தொகையை செலுத்த வேண்டிய கட்டாயத்திற்கு உள்ளாக்கப்பட்டார்.
இந்தக் கானரசின் வரலாற்றைப் பற்றி விவாதிக்கும்போது போதிய ஆதாரங்கள் இல்லாத நிலையையும் நாம் கருத்தில் கொள்ள வேண்டும். உருசிய படையெடுப்பால் இந்த கானரசை பற்றிய ஒரு நூல் கூட எஞ்சாமல் போனது ஒரு பக்கம் இருந்தாலும் ஆரம்ப உருசிய காலனி நிர்வாக நூல்கள் கூட இல்லாமல் போய்விட்டன.
பரம்பு என்பது மண்பரப்பில் உள்ள கட்டிகளை உடைத்து சீராக மண்னைப் பரவச் செய்யும் கருவியாகும். எனவே இது தன் செயல்பட்டில் ஏரில் இருந்து தெளிவாக வேறுபட்டதாகும். ஏர் ஆழமாக உழுவதற்குப் பயன்படுகிறது. உழவுக்குப் பிறகான சீரற்ற வயல் பரப்பைப் பரம்படித்தல் சீராக்குகிறது. பரம்படித்தலின் முதன்மையான நோக்கமே மண்கட்டிகளை உடைத்து விதைப்படுகையாகப் பயன்படுவதற்கு ஏற்றபடி மண்கட்டமைப்பு அமையுமாறு மண்ணை நுண்சீராக்குவதே. களையகற்றவும் விதைத்தப் பின் விதைகளைச் சீராகப் பரவ விடவும் பருவாரியான பரம்படித்தலும் மேற்கொள்ளப்படுகிறது. பரம்படித்தல் முழு மட்பரப்பையும் கிளறிவிட்டு நல விதைப்படுகையாக்கும். களையெடுப்பான் பயிரிடையில் அமையும் களைகளை மட்டும் வாரிக் களைகிறது.
கொழுவகைப் பரம்புகள் நடவுக்கு முன்பு விதைப்படுகையைச் சீராக்கவும் வளரும் பயிர்களில் உள்ள சிறிய களைகளை நீக்கவும் வரிசையிடையில் உள்ள மண்ணைத் தளர்த்தவும் நீரை மண்ணடிப் பகுதிக்குக் கொண்டு சேர்க்கவும் பயன்படுகின்றன. நான்காவதான சங்கிலி-விட்டில் பரம்பில் சங்கிலியால் பூட்டப்பட்ட விட்டில்கள் தரையில் குறிப்பிட்டகோணத்தில் இழுக்கப்படுகின்றன. இவை மேற்பரப்பில் வேகமாகச் செல்லும். சங்கிலி பூட்டிய விட்டில்கள் சுழன்று மேற்பரப்பை ஒரு செமீ ஆழத்துக்குக் கீறிவிடும். இவ்வாறு ஒரே ஒரு தடவையில் நடவுக்கான விதைப்படுகை ஆயத்தமாகி விடும்.
நடைமுறையில் பொதுவாக நான்குவகைப் பரம்புகள் உள்ளன; அவை, வட்டில் பரம்புகள், விற்சுருள் பல் பரம்பு உட்பட்ட கொழுவகைப் பரம்புகள், இழுவைப் பரம்புகள், முட்பரம்புகள், சங்கிலித்தொடர் பரம்புகள், சங்கிலித்தொடர்-விட்டில் கூட்டுப் பரம்புகள் என்பனவாகும். பரம்புகள் முன்பு விலங்குகளால் இழுக்கப்பட்டன. இழுப்பதற்குக் குதிரைகள், காளைகள், கோவேறு கழுதைகள் பயன்பட்டன. சில இடங்களிலும் சில காலங்களிலும் இதற்கு மாந்த உழைப்பே பயன்பட்டது. இப்போது பரம்புகளை இழுக்க இழுதண்டு பூட்டிய இழுவைப்பொறிகள் பயன்படுகின்றன.
குளிர்ந்த காலநிலைகளில் வழக்கமாக விட்டில் பரம்பும் சங்கிலித்தொடர்ப் பரம்பும் கொழுப் பரம்பும் முட்பரம்பும் விற்சுருள் கொழுப் பரம்பும் பயன்படுகின்றன. சங்கிலித்தொடர் பரம்பு உழவைச் சீர்படுத்தல், விதைகலைச் சீராக பரவவிடல் போன்ற எளிய பணிக்ளுக்கே பயன்படுகிறது. விட்டில் பரம்பு உழவுக்குப் பின் மண்கட்டிகளை உடைத்தல் போன்ற அரும்பணிகளுக்கு பயன்படுகிறது. மேலும், இழுவைப்பொறியால் இயக்கப்படும் பலவகை விசைப்பரம்புகளும் உள்ளன. இவை தம் முன்னோக்கிய இயக்கத்தைச் சார்ந்திருப்பதில்லை.
சுழல் விசைப்பரம்பு அல்லது வெறுமனே விசைப் பரம்பு, பல தொகுதி குத்துநிலைக் கொழுக்களைக் கொண்டமைகிறது. ஒவ்வொரு கொழுத்தொகுதியும் குத்தச்சில் சுழல விடப்படுகின்றன. இவை உழவைக் கிடைநிலையில் செய்கின்றன. இது மண்ணடுக்குகளை புரட்டிப் போட்டு தலைகீழாக்குவதில்லை. எனவே, மண்ணடியில் உறங்கும் களைவிதைகள் மேற்பரப்பை அடைவதில்லை. மேலும், மண் அடியடுக்கும் கிடைநிலையில் பிளவுறுவதில்லை. எனவே, விதைப்படுகை வன்மையுறுவதில்லை.
ஈரடுக்கு குளிர்சாதனப்பெட்டி ஒன்று, மூன்றடுக்கு குளிர்சாதன பெட்டிகள் இரண்டு, முன்பதிவு வசதி கொண்ட படுக்கை வசதி பெட்டிகள் பதிமூன்று, முன்பதிவில்லாத பொதுப்பெட்டிகள் மூன்று, அமரும் வசதி கொண்ட சரக்கு பெட்டிகள் இரண்டு, அதிக கொள்ளளவு கொண்ட சரக்கு பெட்டிகள் இரண்டு என மொத்தம் இருபத்து நான்கு பெட்டிகளை கொண்டு குருதேவ் அதிவிரைவு தொடருந்து இயக்கப்படுகிறது. ஆனால் இந்த தொடருந்தில் சமையலறை பெட்டி வசதி இல்லை.
நாகர்கோவில் முதல் ஷாலிமர் வரையிலான இருப்பு பாதை முழுவதும் மின்சார மயமாக்கப்பட்டுள்ளதால் ஈரோடு சந்திப்பு அல்லது ராயபுரம் மூலம் பராமரிக்கப்படும் -4 என்ற மின்சார இழுவை இயந்திரத்தின் மூலம் விசாகப்பட்டினம் வரை இயக்கப்படுகிறது. அதன்பின்பு ஹவுரா சந்திப்பு நிலையம் மூலம் பராமரிக்கப்படும் -4 என்ற மின்சார இயந்திரத்தின் மூலம் இறுதி நிலையம் வரை இயக்கப்படுகிறது.
தமிழ்நாடு மாநிலத்தின் நாகர்கோவில் சந்திப்பு நிலையத்திலிருந்து மேற்கு வங்காளம் மாநிலம் ஷாலிமர் நிலையத்திற்கு வாரம் ஒருமுறை இயக்கப்படும், தென்னிந்திய ரயில்வே துறைக்கு சொந்தமான அதிவிரைவு தொடருந்து குருதேவ் அதிவிரைவு தொடருந்து ஆகும். இந்த தொடருந்து 12659, 12660 ஆகிய எண்களில் இயக்கப்பட்டு வருகிறது.
கேரள மாநிலத்தின் ஸ்ரீநாராயணகுரு மேற்கு வங்காள வங்காள மாநிலத்தின் நோபல் பரிசு பெற்ற கவிஞர் ரவீந்திரநாத் தாகூர் ஆகிய இருவரின் நினைவாக, நாகர்கோவில் முதல் ஷாலிமர் வரை இயக்கப்படும் இந்த தொடரிக்கு குருதேவ் அதிவிரைவு தொடருந்து என பெயரிடப்பட்டது.
தமிழ்நாடு, கேரளா, ஆந்திரப் பிரதேசம், ஒடியா, மேற்கு வங்காளம் ஆகிய மாநிலங்களின் வழியாக இயக்கப்படும் இந்த தொடருந்து நாகர்கோவில் முதல் ஷாலிமர் வரை 12659 என்ற எண்ணிலும், ஷாலிமர் முதல் நாகர்கோவில் வரை 12660 என்ற எண்ணிலும் இயங்கி வருகிறது.
குருதேவ் அதி விரைவு தொடருந்து, நிலையத்தில் இருந்து புறப்பட்டு , எர்ணாகுளம், , கோயம்புத்தூர் சந்திப்பு, , , , , , , , ஏலூரு, ராஜமுந்திரி, , , கட்டக், வழியாக இயக்கப்பட்டு நிலையத்தை வந்தடைகிறது.
பயணிகளின் எண்ணிக்கை, திருவிழாக் காலம், நிர்வாக காரணங்களுக்காக பயணப் பெட்டிகளின் எண்ணிக்கை ரயில்வே துறையினரால் மாற்றப்படலாம்.
இந்த அருங்காட்சியகத்திற்கான கருத்துருவாக்கம் பாரம்பரிய அஸ்மத் கலையைப் பாதுகாப்பதற்கும் அஸ்மத் மக்களுக்கு பொருளாதார விற்பனை நிலையங்களாக அமைவதற்கும் ஒரு ஆதாரமாக 1969 ஆம் ஆண்டில் கத்தோலிக்க குரோசியர் தூதுவரான ஃபிராங்க் ட்ரென்கென்ஷூ என்பவரால் அமைக்கப்பட்டது. இது அக்ட்ஸ்-அஸ்மத் பிரிவைச் சேர்ந்த கத்தோலிக்க குரோசியர் மறைமாவட்டத்தால் கட்டப்பட்டது, இதன்கீழ் அருங்காட்சியக நிர்வாகம் செயல்பட்டு வருகிறது. மேலும் குரோசியர் பாதிரிமார்கள் மற்றும் சகோதரர்கள் பிஷப் அல்போன்ஸ் சோவாடா ஆகியோரால் ஆதரவு தரப்பட்டு அமைந்ததாகும். இவர்கள் முதலில் அமெரிக்காவில் உள்ள மினசோட்டா என்னுமிடத்தில் அமைந்துள்ள எல்ம்டேலைச் சேர்ந்தவர்கள் ஆவர்.
பின்னர், அமெரிக்காவின் தனது சொந்த இடமான செயின்ட் கிளவுட், எம்.என்., க்கு பிஷப் எமரிட்டஸ் சோவாடா திரும்பிய பின்னர் அவர் இரண்டாவது அஸ்மத் அருங்காட்சியகத்தை நிறுவுவதில் முக்கியமான பங்கினை வகித்தார், அமெரிக்க அஸ்மத் கலை அருங்காட்சியகம் 1995 ஆம் ஆண்டில் மினசோட்டாவில் உள்ள செயின்ட் பால் என்னுமிடத்தில் அமைந்துள்ள செயின்ட் தாமஸ் பல்கலைக்கழகத்தில் திறந்து வைக்கப்பட்டது. இதனை உணர்த்தும் விதமாக அங்கு மற்றும் @ என்ற சுருக்கப் பெயர்கள் பொறித்து வைக்கப்பட்டுள்ளன.
இந்த அருங்காட்சியகம் தன் சேகரிப்பில் சுமார் 1,200 பொருட்களைக் கொண்டு அமைந்துள்ளது. 300 க்கும் மேற்பட்ட சிற்பங்கள், மூதாதையர் பயன்படுத்திய கேடயங்கள் மற்றும் டிரம்ஸ் உள்ளிட்ட பொருள்களுடன் 600 க்கும் மேற்பட்ட பொருள்கள் காட்சிக்கு வைக்கப்பட்டுள்ளன.
அமெரிக்க கலைஞரான டோபியாஸ் ஷீனிபாம் மற்றும் உர்சுலா மற்றும் குண்டர் கொன்ராட் ஆகியோர் இந்த அருங்காட்சியகத்தை நிறுவ உதவினர். இந்த அருங்காட்சியகம் அதிகாரப்பூர்வமாக ஆகஸ்ட் 17, 1973 ஆம் நாள் அன்று திறந்து வைக்கப்பட்டது.
2007 ஆம் ஆண்டில் அஸ்மத் கலாச்சார மற்றும் முன்னேற்ற அருங்காட்சியகத்தின் இயக்குனராக எரிக் சார்க்கோல் ஜான் என்பவர் பணியாற்றி வருகிறார். அவருக்கு உதவியாளராக ஓஹோவிரின் என்பவர் பணியாற்றி வருகின்றார்.
அஸ்மத் கலாச்சார மற்றும் முன்னேற்ற அருங்காட்சியகம் இந்தோனேசியாவின் பப்புவா மாகாணத்தில் உள்ள அகட்ஸ் நகரில் அமைந்துள்ள ஒரு அருங்காட்சியகமாகும்.
டெல்லியில் 7,884 ஹெக்டேர் அளவில், துண்டு துண்டான காடுகள் உள்ளன. அவை திட்டமிடப்படாத நகரமயமாக்கல் காரணமாக வன விலங்குகளை இழக்கின்றன. மேலும் 400 ஈரப்பதமான நிலங்களில், 3 அல்லது 4 க்கும் குறைவான ஈரநிலங்களே தற்போது உள்ளன. 2015 ஆம் ஆண்டில், தில்லியில் ஏற்கனவே ஆரவல்லி பல்லுயிர் பூங்கா மற்றும் யமுனா பல்லுயிர் பூங்கா இருந்தது. டெல்லி மேம்பாட்டு ஆணையம் தில்லியில் மேலும் நான்கு பல்லுயிர் பூங்காக்களை உருவாக்க தில்லி பல்கலைக்கழக விஞ்ஞானியை ஈடுபடுத்தியது. இதில் வடக்கு ரிட்ஜ் பல்லுயிர் பூங்கா , தில்பத் பள்ளத்தாக்கு பல்லுயிர் பூங்கா, நீலாஹவுஸ் பல்லுயிர் பூங்கா மற்றும் யமுனா பல்லுயிர் பூங்காவின் கட்டம் -2 ஆகியவை அடங்கும். தரிசு நிறைந்த வெள்ளப்பெருக்குகளை மையமாகக் கொண்ட யமுனா பல்லுயிர் பூங்காவின் முதல் கட்டம், 2005 இல் தொடங்கப்பட்டது. மற்றும் கட்டம் -2, செயலில் வெள்ளப்பெருக்குகளை மையமாகக் கொண்டது. இது, 2015 இல் தொடங்கியது.
2005 ஆம் ஆண்டில் யமுனாவின் வெள்ளப்பெருக்கில் மறுசீரமைப்பு தொடங்கியது, இது மண்ணின் உப்புத்தன்மை காரணமாக தரிசாக கிடந்தது. இதனால், தாவரங்கள் வளர கடினமாக இருந்தது. முதலாம் கட்டத்தில், 157 ஏக்கர் சுற்றுச்சூழல் அமைப்பு இரண்டு ஈரநிலங்கள், ஒரு புல்வெளி மற்றும் வன சமூகங்களை உருவாக்குவதன் மூலம் மீட்டெடுக்கப்பட்டது. மண்ணில் உப்பு அளவைக் குறைக்க பூர்வீக தாவர இனங்கள் மீண்டும் அறிமுகப்படுத்தப்பட்டன. மண்ணின் பி.எச் அளவு நடுநிலை மற்றும் பூர்வீக இந்திய தாவரங்களின் வெற்றிக்கு தீங்கு விளைவிக்கவில்லை. டெல்லி பல்கலைக்கழகத்தின் ஆராய்ச்சியாளர்கள் ஒரு குறிப்பிட்ட வகை புற்களை நடவு செய்ய வேண்டியிருந்தது. இது அளவை 10 முதல் ஏழு மட்டத்திற்கு கொண்டு வந்தது.
யமுனா பல்லுயிர் பூங்கா, , இந்தியாவின் தலைநகரமான தில்லியில் யமுனா நதியின் முன்னால் 9770 ஹெக்டேர் பரப்பில் அமைந்துள்ள ஒரு பல்லுயிர் பகுதியாகும். தில்லி பல்கலைக்கழகத்தின் சுற்றுச்சூழல் மேலாண்மை மையத்தின் தொழில்நுட்ப உதவியுடன் தில்லி மேம்பாட்டு ஆணையம் இதை உருவாக்கியுள்ளது. இது புலம்பெயர்ந்த மற்றும் வசிக்கும் பறவை இனங்களுக்கு சிறந்த மாற்று வாழ்விடமாக செயல்படுகிறது. விவசாய பயிர்களின் காட்டு மரபணு வளங்களை பாதுகாப்பதற்கும், நிலத்தடி நீரை சுத்திகரிப்பு செய்வதற்கும், நன்னீர் கிடைப்பதை அதிகரிப்பதற்கும் இது வடிவமைக்கப்பட்டுள்ளது.
தில்லி பல்கலைக்கழகத்தின் பேராசிரியர் சி.ஆர்.பாபு, கூற்றுப்படி, ஆரம்பத்தில் கீரிப்பிள்ளைகள், பல்லிகள் மற்றும் 31 வகையான பறவைகள் மட்டுமே 2004 வரை பூங்காவில் இருந்தன. 2014 ஆம் ஆண்டளவில் பல்லுயிர் பூங்காவில் ஏற்கனவே 900 வகையான பூர்வீக தாவரங்கள் இருந்தன. மீண்டும் அறிமுகப்படுத்தப்பட்ட பூர்வீக இனங்கள் ஆதினா, சால், தேக்கு மற்றும் ஹார்ட்விக்கியா ஆகியவை அடங்கும் . 2019 ஆம் ஆண்டு நிலவரப்படி, இது சுமார் 1,500 வகையான தாவரங்களையும் விலங்குகளையும், 200 வகையான பறவைகளையும் கொண்டுள்ளது.
2014 வாக்கில், ஈரநிலங்கள் ஏற்கனவே சைபீரியா, மத்திய ஆசியா ஆசியா மற்றும் ஐரோப்பாவிலிருந்து ஆயிரக்கணக்கான புலம்பெயர்ந்த பறவைகளை ஈர்த்து வந்தன. இதில் 200 வகையான பறவைகள், 75 வகையான பட்டாம்பூச்சிகள், 10 வகையான பாம்புகள் மற்றும் முள்ளம்பன்றி, சிறிய இந்திய சிவெட் மற்றும் காட்டுப்பன்றிகள் போன்ற பெரிய பாலூட்டிகள் இருந்தன.
இந்த விவகாரம் தொடர்பாக தாய்லாந்தின் தலைநகரில் செயல்பட்ட சவுதி தூதரக அதிகாரிகள் இது தொடர்பாக விசாரணையை மேற்கொண்டனர். 1989 சனவரி 4 அன்று, ஒரு சவூதி தூதர் பாங்காக்கின் பேங் இராக் மாவட்டத்தின் சி லோமில் மர்ம நபர்களால் கொலை செய்யப்பட்டார். 1990 பிப்ரவரி 1 அன்று, பாங்காக்கின் யான் நாவா மாவட்டத்தில் துங் மகாமேக்கில் மேலும் மூன்று சவுதி தூதர்கள் படுகொலை செய்யப்பட்டனர். கொலைகள் தீர்க்கப்படாமல் உள்ளன. இதன் பிறகு சவூதி அரச குடும்பத்துடன் நெருக்கமான சவுதி அரேபிய தொழிலதிபர் முகமது அல் ருவாய்லி, இதைப் பற்றி விசாரிக்க நேரில் பாங்காக் சென்றார். அவர் 1990 பிப்ரவரி 12 அன்று காணாமல் போனார். அவர் கொலை செய்யப்பட்டதாக கருதப்படுகிறது. சவூதி அரசாங்கத்தின் பார்வை தாய்லாந்தின் மீது இருந்தபோதிலும், நகை திருட்டு தொட்பாக எந்த தொடர்பும் நிரூபிக்கப்படவில்லை "அல்-ருவாய்லியின் படுகொலை மற்றும் பிற மூன்று சவுதி தூதர்கள் ஆகியோரின் மர்ம மரணத்தை தீர்க்க தாய்லாந்து அரசு போதுமான விசாரணையும் செய்யவில்லை. "
இந்த விவகாரத்தில் சம்பந்தப்பட்டதாகக் கூறப்படும் ஒரு மாணிக்க வியாபாரியின் மனைவி மற்றும் மகனை 1995 இல் கொலை செய்ய உத்தரவிட்டதாக அதிகாரி சாலர் பின்னர் குற்றம் சாட்டப்பட்டு தண்டிக்கப்பட்டார், மேலும் அவருக்கு மரண தண்டனை விதிக்கப்பட்டது. தாய் உச்ச நீதிமன்றம் தீர்ப்பை உறுதிசெய்து, 2009 அக்டோபர் 16 அன்று சாலருக்கு மரண தண்டனை விதித்தது. இருப்பினும், சாலரின் தண்டனை மன்னரின் 84 வது பிறந்தநாளில் மன்னர் பூமிபோல் அதுல்யாதெசால் ஐம்பது ஆண்டுகள் சிறைத்தண்டனையாக குறைக்கப்பட்டது. மேலும் 6 காவலர்களும் இந்த கொலைகளில் ஈடுபட்டதாக குற்றம் சாட்டப்பட்டனர். சம்பந்தப்பட்டவர்களில் ஒருவரான காவல் அதிகாரி-கலோனல் பன்சக் மோங்கொல்சில்பிற்கு 2002 இல் ஆயுள் தண்டனை விதிக்கப்பட்டது. மேல்முறையீட்டில் இந்த தண்டனை 2005 இல் உறுதி செய்யப்பட்டது, ஆனால் அவர் 2012 இல் விடுவிக்கப்பட்டார்.
1989 ஆம் ஆண்டில், தாய்லாந்து அரண்மனையில் ஊழியராகப் பணி புரிந்துவந்த கிரியாங்க்ராய் டெச்சமோங் என்பவர் இளவரசர் பைசல் பின் பகத்தின் அரண்மனையிலிருந்து விலை உயர்ந்த சில நகைகள் மற்றும் பிற மதிப்புமிக்க கற்களைத் திருடிவிடுகிறார். கிரியாங்க்ராய் இளவரசரின் படுக்கையறைக்கு நுழைந்து நகைகளை திருடி அரண்மனையில் ஒரு இடத்தில் மறைத்து வைத்திருந்தார். அதில் ஒரு மதிப்புமிக்க நீல வைரம் மற்றும் பிற விலை உயர்ந்த கற்கள் இருந்தன. பின்னர் அந்த நகைகளை பத்திரமாக சரக்கு சேவை மூலம் தன் நாட்டுக்கு அனுப்பி வைத்தர். பின்னர் கிரியாங்க்ராய் தாய்லாந்தின் லம்பாங் மாகாணத்தில் உள்ள தனது வீட்டிற்கு கொண்டு சேர்த்துவிட்டார். அவரும் தன் நாட்டிற்கு தப்பிச் சென்றுவிட்டார்.
2016 மார்ச் 17 அன்று, அப்போது 65 வயதான கிரியாங்க்ராய் டெச்சமோங் தனது நேர்மையற்ற செயல்களுக்காக மனந்திருந்துவதாகவும் தான் புத்தபிட்சுவாக துறவரம் மேற்கொள்ள இருப்பதாகவும் லம்பாங்கில் உள்ள தனது வீட்டில் செய்தியாளர்களிடம் கூறினார். அவர் தனது திருட்டுக்காக கிட்டத்தட்ட ஐந்து ஆண்டுகள் தாய்லாந்து சிறைகளில் கழித்து வந்திருந்தார். காணாமல் போன நீல வைரம் சபிக்கப்பட்டதாக தான் நம்புவதாகவும், அந்த திருட்டு தனக்கும் தனது குடும்பத்தினருக்கும் தொடர்ச்சியான பேரழிவுகளை ஏற்படுத்தியதாகவும் கிரியாங்க்ராய் கூறினார். தாய்லாந்து காவல் அதிகாரி
கொலைகளைத் தொடர்ந்து இரு நாடுகளுக்கும் இடையிலான உறவு மேலும் மோசமடைந்தது. சவூதி அரேபியா தாய்லாந்துக்கு பணி விசா வழங்குவதை நிறுத்தி, தனது சொந்த குடிமக்களை பாங்காக்கிற்கு செல்வதை தடுத்தது. தூதரக்களில் இருந்த நாட்டின் தூதரை திரும்ப அழைத்துக் கொள்ளும் நிலை ஏற்பட்டது. சவுதி அரேபியாவில் பணிபுரியும் தாய்லாந்து மக்களின் எண்ணிக்கை 1989 ல் 150,000-200,000 ஆக இருந்தது, இது 2008 ல் வெறும் 10,000 ஆக குறைந்தது. குறைந்த அளவிலான தாய்லாந்து தொழிலாளர்களே சவுதி அரேபியாவில் வேலை செய்ய அனுமதிக்கப்பட்டதால், தாய்லாந்திற்கான அந்நிய செலாவணி வரவு சுமார் 200 பில்லியன் பாட்டாக குறைந்தது.
சவுதி அரண்மணைக்கு நகைகள் களவாடப்பட்டது தெரிந்த பிறகு தாய்லாந்து அரசுக்கு தகவல் அளித்தது. இதன் பிறகு தாய்லாந்து காவல் அதிகாரி சாலர் கெர்டெஸ் என்பவர் தலைமையிலான குழு நடத்திய விசாரணையில் கிரியாங்க்ராய் கைது செய்யப்பட்டு திருடப்பட்ட பெரும்பாலான நகைகளை மீட்டெடுக்கப்பட்டது. கிரியாங்காய்க்கு ஏழு ஆண்டுகள் சிறைத்தண்டனை விதிக்கப்பட்டது. ஆனால் அவர் காவல்துறைக்கு ஒத்துழைத்து வாக்குமூலம் அளித்ததால் மூன்று ஆண்டுகளுக்குப் பிறகு அவர் விடுவிக்கப்பட்டார்.
நீல வைர விவகாரம் என்பது தீர்க்கப்படாத குற்றங்கள் மற்றும் தூண்டப்பட்ட இராஜதந்திர உறவுகள் ஆகியவற்றை கொண்டதாகும், இது 1989 ஆம் ஆண்டு தாய்லாந்து ஊழியர் ஒருவர் சவூதி அரண்மனைக்குச் சொந்தமான விலை உயர்ந்த சில கற்களை திருடியதிலிருந்து தொடங்கியது. இந்த விவகாரத்தினால் சவூதி அரேபியாவிற்கும் தாய்லாந்திற்கும் 30 ஆண்டுகளுக்கும் மேலாக இருந்த உறவுகள் மேலும் மோசமடைந்தது
இது குறித்து பாங்காக்கில், உள்ளூர் பத்திரிகைகளில் வதந்திகள் பரவியது, அரண்மனையில் இருந்து திருடப்பட்டதைப் போன்ற வைர மாலை அணிந்த பல அரசாங்க அலுவலர்களின் மனைவிகளின் புகைப்படங்கள் வெளிவந்தன. தாய்லாந்து காவலர்களும், சில முக்கிய பிரமுகர்களும் தங்களுக்கென சில நகைகளை எடுத்துக் கொண்டிருக்கலாம் என சவூதி அரசு சந்தேகம் கொண்டது.